Det er en smagssag om der kommes chokolade i bunden af din kransekage. Der kommes som oftest chokolade under dine kransekagestykker, men det er meget forskelligt ved de klassiske kransekage toppe/ tårne. Du kan sagtens samle dit kransekage tårn ved at sætte stykkerne på den våde glasur på ringen under. Jeg bruger dog altid chokolade på både kransekagestykker og kransekageringe, da jeg synes det smager bedst. Jeg lader ringene tørre på hovedet med chokoladen inden jeg pynter med glasur og samler mit kransekagetårn.